**Eksempel på proces for Del lokalt**

Listen er tænkt som et bud på en proces, du som pædagog eller lærer kan gennemgå med dine børn/elever. Vælg fra processen hvad du tænker er relevant.

* Brainstorm steder med eleverne (prøv at tænke nyt her)
  + Rådhuset, busstoppesteder, hospital, et plankeværk, plejehjem…
  + Hvor arbejder børnenes forældre, er der en mulighed der?
* Hvad skal der til for at kunne udstille/optræde det valgte sted?
  + Hvem skal man henvende sig til for at få lov?
  + Hvordan forklarer man bedst sit projekt så man får lov?
  + Forbered henvendelsen
* Hvad nu hvis de siger nej? (lære at håndtere afslag/afvisning)
  + Motivere til at komme videre i processen og finde alternativer
* Når der er en aftale på plads - aftale detaljerne
  + Hvor præcist (i hvilket lokale, på hvilken væg)
  + PR og synlighed
  + Skal der f.eks. være en fernisering? Dato og tidspunkt
* Det praktiske
  + Hvordan hænger vi værkerne op/præsenterer dem?
  + Skal vi have hjælp fra nogen (tekniker, håndværker)?
  + Hvornår hænger vi værkerne op/stiller op?
* Ferniseringen/premieren/afvikling af koncert
  + Invitere gæster
  + Invitere de lokale medier
  + Skal der være forplejning? Skal der købes ind eller kan der findes en sponsor?
  + Skal der holdes en tale? Nogen der skal takkes?
* Evaluering
  + Hvad gik godt?
  + Hvad kan vi gøre bedre en anden gang?
  + Spørge udstillingsstedets kontaktperson om, hvordan de oplevede det?
  + Hvad har vi lært? Både kollektivt og hver især?
  + Har vi lært noget, vi kan bruge i anden sammenhæng?